98. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1023196/296/Τ.&Ε.Φ΄ της 18/19 Φεβρ. 1998 (ΦΕΚ Β΄ 143) Καθορισμός του τύπου και του περιεχομένου του ειδικού σφραγιστού χάρτη για τη σύνταξη των υπευθύνων δηλώσεων του άρθρ. 8 του Νόμ. 1599/1986 και ρύθμιση συναφών θεμάτων. Έχοντας υπόψη: 1.Τις διατάξεις του άρθρ. 8 του Νόμ. 1599/1986 «Σχέσεις Κράτους-πολίτη, καθιέρωση νέου τύπου δελτίου ταυτότητας και άλλες διατάξεις» (ΦΕΚ Α΄ 75). 2.Τις διατάξεις του άρθρ. 13 παρ. 1 του Νόμ. 2579/1998 «Φορολογικές διαρρυθμίσεις και άλλες διατάξεις» (ΦΕΚ Α΄ /31/17.2.1998) με τις οποίες αυξήθηκε η αξία του ειδικού σφραγιστού χάρτη στον οποίο συντάσσεται η υπεύθυνη δήλωση από 100 σε 300 δρχ.. 3.Τις διατάξεις των άρθρ. 2 και 8 του Νόμ. 48/1975 (ΦΕΚ Α΄ 108). 4.Τις διατάξεις της παρ.1ε του άρθρ. 1 του Π.Δ. 129/1992 «Περιορισμός συναρμοδιοτήτων κατά την έκδοση υπουργικών αποφάσεων σε θέματα αρμοδιότητας Υπουργείων» (ΦΕΚ Α΄/65). 5.Την αριθ. 102/6.4.1998 (ΦΕΚ Β΄ /251) κοινή απόφαση των Υπουργών Προεδρίας της Κυβέρνησης και Οικονομικών. 6.Την αριθ. ΔΙΣΚΠ/ΑΔ/4.1.1989 (ΦΕΚ Β΄/22/17. 1.1989) κοινή απόφαση των Υπουργών Προεδρίας της Κυβέρνησης και Οικονομικών». 7.Την αριθ. 1031439/3303/0014/16.3.1994 απόφαση του Υπουργού Οικονομικών. Σελ. 116,31040 Τεύχος 1318 Σελ. 48 8.Την απόφαση του Πρωθυπουργού και του Υπουργού Οικονομικών 1107147/1239/0006Α/4. 10.1996 (ΦΕΚ Β΄/922), με την οποία μεταβιβάζονται αρμοδιότητες του Υπουργού Οικονομικών στους Υφυπουργούς Οικονομικών. 9.Τις διατάξεις του άρθρ. 29Α του Νόμ. 1558/1985, όπως προστέθηκε με το άρθρ. 27 του Νόμ. 2081/1992 (ΦΕΚ Α΄/154) και αντικαταστάθηκε το πρώτο εδάφ. της παρ. 2 με τις διατάξεις της παρ. 2α του άρθρ. 1 του Νόμ. 2469/1997 (ΦΕΚ Α΄ / 38) και τη διαπίστωση ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: 1.Θέτουμε σε κυκλοφορία από 1.3.1998 ειδικό σφραγιστό χάρτη αξίας 300 δρχ., στον οποίο θα συντάσσεται υποχρεωτικά η υπεύθυνη δήλωση που προβλέπεται από τις διατάξεις του άρθρ. 8 του Νόμ. 1599/1986, όπως το συνημμένο παράρτημα. 2.Καθορίζουμε τον τύπο και το περιεχόμενο του ειδικού σφραγιστού χάρτη για τη σύνταξη των υπεύθυνων ως άνω δηλώσεων ως εξής: α) Κάθε φύλλο σφραγιστού χάρτη έχει μήκος 0,30 και πλάτος 0,20 του μέτρου. Στην πρώτη όψη του χάρτη αυτού στο επάνω μέρος και στο κέντρο έχει το έμβλημα του Κράτους χρώματος κυανού. Αριστερά από το έμβλημα και σε απόσταση 0,05 του μέτρου έχει σφραγίδα κυκλική χρώματος κυανού, διαμέτρου 30 χιλιοστών του μέτρου, που έχει τυπωμένες κυκλικά, στο επάνω μέρος, τις λέξεις «ΕΛΛΗΝΙΚΗ ΔΗΜΟΚΡΑΤΙΑ» και στο κάτω μέρος «ΕΙΔΙΚΟΣ ΣΦΡΑΓΙΣΤΟΣ ΧΑΡΤΗΣ». Στο κέντρο της σφραγίδας υπάρχει η ένδειξη «ΔΡΑΧΜΕΣ ΤΡΙΑΚΟΣΙΕΣ – 300» και επάνω από την ένδειξη αυτή υπάρχουν τα γράμματα Υ.Ο. β) Κάτω από το έμβλημα υπάρχουν με χρώμα βαθυκύανο οι λέξεις με κεφαλαία γράμματα «ΥΠΕΥΘΥΝΗ ΔΗΛΩΣΗ», από κάτω (Άρθρ. 8 Νόμ. 1599/1986) και στη συνέχεια το κείμενο ως εξής: Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (Άρθρ. 9 παρ. 4 Νόμ. 1599/1986). 1.Ε.ζ.98 Κοινωνικός Έλεγχος Διοίκησης - Αντιγραφειοκρατικά Μέτρα - Εκκαθάριση Αρχείων (Μετά τη σελ. 116,31040) Σελ. 116,31041 Τεύχος 1318 Σελ. 49 Κοινωνικός Έλεγχος Διοίκησης - Αντιγραφειοκρατικά Μέτρα - Εκκαθάριση Αρχείων 1.Ε.ζ.98 Σελ. 116,31042 Τεύχος 1318 Σελ. 50 1.Ε.ζ.98 Κοινωνικός Έλεγχος Διοίκησης - Αντιγραφειοκρατικά Μέτρα - Εκκαθάριση Αρχείων 3.Ο χάρτης είναι λευκός ντεμί ματ 75 γραμμαρίων κατά τ. μ. και φέρει στη μάζα του υδατογράφημα με τα γράμματα Υ.Ο. 4.Η εκτύπωση κάθε φύλλου σφραγιστού χάρτη γίνεται με το σύστημα ΟΦΦΣΕΤ. 5.Η διαχείριση του εντύπου της υπεύθυνης δήλωσης ανατίθεται στην Υπηρεσία Διαχείρισης Εντύπων και Αξιών του Δημοσίου (Υ.Δ.Ε.Α.Δ.) από την οποία θα εφοδιάζονται οι Δημόσιες Οικονομικές Υπηρεσίες, για την περαιτέρω διάθεση. 6.Τα φύλλα του ειδικού σφραγιστού χάρτη της υπεύθυνης δήλωσης του άρθρ. 8 του Νόμ. 1599/1986, πωλούνται από τις Δημόσιες Οικονομικές Υπηρεσίες και από τους εφοδιασμένους με ειδική άδεια λιανικής πώλησης χαρτοσήμου, καθώς και από τις δημόσιες υπηρεσίες και τα νομικά πρόσωπα δημοσίου δικαίου που μπορούν να συστήσουν πάγια προκαταβολή, με τη διαδικασία, που ορίζεται κάθε φορά στο Νόμο περί Δημοσίου Λογιστικού. 7.Από την ημερομηνία θέσης σε κυκλοφορία των νέων υπεύθυνων δηλώσεων του άρθρ. 8 του Νόμ. 1599/1986 παύουν να ισχύουν οι υπεύθυνες δηλώσεις αξίας 100 δρχ. που τέθηκαν σε κυκλοφορία με την κοινή απόφαση των Υπουργών Προεδρίας της Κυβέρνησης και Οικονομικών 102/6.4.1988 (ΦΕΚ 251/Β΄/27.4.1988) όπως αυτή τροποποιήθηκε με την κοινή απόφαση των Υπουργών Προεδρίας της Κυβερνήσεως και Οικονομικών ΔΙΣΚΠ/ΑΔ / 784/4.1.1989 (ΦΕΚ Β΄ /22/17.1.1989). Αυτοί που κατέχουν υπεύθυνες δηλώσεις του Νόμ. 1599/1986 αξίας 100 δρχ., που παύει η ισχύς τους, μπορούν να προσκομίσουν αυτές στις Δημόσιες Οικονομικές Υπηρεσίες, εντός τρίμηνης ανατρεπτικής προθεσμίας, από τη θέση σε κυκλοφορία των νέων υπευθύνων δηλώσεων του άρθρ. 8 του Νόμ. 1599/1986 και να τις ανταλλάξουν με ίσης αξίας υπεύθυνες δηλώσεις αξίας 300 δρχ. Σε περίπτωση που η αξία των προσκομιζομένων υπεύθυνων δηλώσεων των εκατό (100 ) δρχ., δεν διαιρείται ακριβώς δια τρία θα καταβάλλεται από τους ενδιαφερόμενους στη Δημόσια Οικονομική Υπηρεσία το ανάλογο για τη συμπλήρωση ποσό. Εάν παρέλθει άπρακτη η ανωτέρω ανατρεπτική τρίμηνη προθεσμία, η αξίωση για ανταλλαγή των δηλώσεων αξίας 100 δρχ. παραγράφεται υπέρ του Δημοσίου. 8.Οι Δημόσιες Οικονομικές Υπηρεσίες μέχρι την ως άνω τρίμηνη προθεσμία θα δέχονται τις δηλώσεις του Νόμ. 1599/1986 αξίας 100 δρχ., που θα προσκομίζουν σ’ αυτές προς ανταλλαγή οι ενδιαφερόμενοι και μετά την πάροδο της τρίμηνης προθεσμίας θα τις επιστρέψουν στην Υπηρεσία Διαχείρισης Εντύπων και Αξιών του Δημοσίου (Υ.Δ.Ε.Α.Δ.) για την καταστροφή τους από την υπηρεσία αυτή. 99. ΑΠΟΦΑΣΗ ΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Αριθ. ΔΙΣΚΠΟ/Φ.29/4278 της 20/27 Φεβρ. 1998 (ΦΕΚ Β΄ 188) Έναρξη λειτουργίας του συστήματος τηλεφωνικών αιτήσεων. Η έναρξη λειτουργίας του συστήματος των τηλεφωνικών αιτήσεων για την έκδοση των αποσπασμάτων ληξιαρχικών πράξεων γέννησης, γάμου, θανάτου, ορίζεται την 1η Μαρτίου 1998. 100. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Αριθ. ΔΙΣΚΠΟ/Φ.29/6340 της 18/20 Μαρτ. 1998 (ΦΕΚ Β΄ 283) Έναρξη λειτουργίας του συστήματος των τηλεφωνικών αιτήσεων για την έκδοση πιστοποιητικών Στρατολογικής Κατάστασης Τύπου Α και Β. Η έναρξη λειτουργίας του συστήματος των τηλεφωνικών αιτήσεων για την έκδοση των Πιστοποιητικών Στρατολογικής Κατάστασης Τύπου Α΄ και Β΄ ορίζεται την 30η Μαρτίου 1998. 